plato-philosophy.leges 3.683
ὅθεν δὴ κατʼ ἀρχὰς ἐξετραπόμεθα περὶ νόμων διαλεγόμενοι , περιπεσόντες μουσικῇ τε καὶ ταῖς μέθαις , νῦν ἐπὶ τὰ αὐτὰ πάλιν ἀφίγμεθα ὥσπερ κατὰ θεόν , καὶ ὁ λόγος ἡμῖν οἷον λαβὴν ἀποδίδωσιν · ἥκει γὰρ ἐπὶ τὴν εἰς Λακεδαίμονα κατοίκισιν αὐτήν , ἣν ὑμεῖς ὀρθῶς ἔφατε κατοικεῖσθαι καὶ Κρήτην ὡς ἀδελφοῖς νόμοις . νῦν οὖν δὴ τοσόνδε πλεονεκτοῦμεν τῇ πλάνῃ τοῦ λόγου , διὰ πολιτειῶν τινων καὶ κατοικισμῶν διεξελθόντες · ἐθεασάμεθα πρώτην τε καὶ δευτέραν καὶ τρίτην πόλιν , ἀλλήλων , ὡς οἰόμεθα , ταῖς κατοικίσεσιν ἐχομένας ἐν χρόνου τινὸς μήκεσιν ἀπλέτοις , νῦν δὲ δὴ τετάρτη τις ἡμῖν αὕτη πόλις , εἰ δὲ βούλεσθε , ἔθνος ἥκει κατοικιζόμενόν τέ ποτε καὶ νῦν κατῳκισμένον . ἐξ ὧν ἁπάντων εἴ τι συνεῖναι δυνάμεθα τί τε καλῶς ἢ μὴ κατῳκίσθη , καὶ ποῖοι νόμοι σῴζουσιν αὐτῶν τὰ σῳζόμενα καὶ ποῖοι φθείρουσι τὰ φθειρόμενα , καὶ ἀντὶ ποίων ποῖα μετατεθέντα εὐδαίμονα πόλιν ἀπεργάζοιτʼ ἄν , ὦ Μέγιλλέ τε καὶ Κλεινία , ταῦτα δὴ πάλιν οἷον ἐξ ἀρχῆς ἡμῖν λεκτέον , εἰ μή τι τοῖς εἰρημένοις ἐγκαλοῦμεν λόγοις . εἰ γοῦν , ὦ ξένε , τις ἡμῖν ὑπόσχοιτο θεὸς ὡς , ἐὰν ἐπιχειρήσωμεν τὸ δεύτερον τῇ τῆς νομοθεσίας σκέψει , τῶν νῦν εἰρημένων λόγων οὐ χείρους οὐδʼ ἐλάττους ἀκουσόμεθα , μακρὰν ἂν ἔλθοιμι ἔγωγε , καί μοι βραχεῖʼ ἂν δόξειεν ἡ νῦν παροῦσα ἡμέρα γίγνεσθαι . καίτοι σχεδόν γʼ ἐστὶν ἡ ἐκ θερινῶν εἰς τὰ χειμερινὰ τοῦ θεοῦ τρεπομένου . χρὴ δὴ ταῦτα , ὡς ἔοικεν , σκοπεῖν . πάνυ μὲν οὖν . γενώμεθα δὴ ταῖς διανοίαις ἐν τῷ τότε χρόνῳ , ὅτε Λακεδαίμων μὲν καὶ Ἄργος καὶ Μεσσήνη καὶ τὰ μετὰ τούτων ὑποχείρια τοῖς προγόνοις ὑμῶν , ὦ Μέγιλλε , ἱκανῶς ἐγεγόνει · τὸ δὲ δὴ μετὰ τοῦτο ἔδοξεν αὐτοῖς , ὥς γε λέγεται τὸ τοῦ μύθου , τριχῇ τὸ στράτευμα διανείμαντας , τρεῖς πόλεις κατοικίζειν , Ἄργος , Μεσσήνην , Λακεδαίμονα . πάνυ μὲν οὖν . καὶ βασιλεὺς μὲν Ἄργους Τήμενος ἐγίγνετο , Μεσσήνης δὲ Κρεσφόντης , Λακεδαίμονος δὲ Προκλῆς καὶ Εὐρυσθένης . πῶς γὰρ οὔ ; καὶ πάντες δὴ τούτοις ὤμοσαν οἱ τότε βοηθήσειν , ἐάν τις τὴν βασιλείαν αὐτῶν διαφθείρῃ . τί μήν ; βασιλεία δὲ καταλύεται , ὦ πρὸς Διός , ἢ καί τις ἀρχὴ πώποτε κατελύθη , μῶν ὑπό τινων ἄλλων ἢ σφῶν αὐτῶν ; ἢ νυνδὴ μέν , ὀλίγον ἔμπροσθεν τούτοις περιτυχόντες τοῖς λόγοις , οὕτω ταῦτʼ ἐτίθεμεν , νῦν δʼ ἐπιλελήσμεθα ; καὶ πῶς ;
Lemmas: ὅθεν δή κατά ἀρχή ἐκτρέπω περί νόμος διαλέγω , περιπίπτω μουσική τε καί ὁ μέθη , νῦν ἐπί ὁ αὐτός πάλιν ἀφικνέομαι ὥσπερ κατά θεός , καί ὁ λόγος ἐγώ οἷος λαβή ἀποδίδωμι · ἥκω γάρ ἐπί ὁ εἰς Λακεδαίμων κατοίκισις αὐτός , ὅς σύ ὀρθός φημί κατοικέω καί Κρήτη ὡς ἀδελφός νόμος . νῦν οὖν δή τοσόσδε πλεονεκτέω ὁ πλάνη ὁ λόγος , διά πολιτεία τις καί κατοικισμός διεξέρχομαι · θεάομαι πρῶτος τε καί δεύτερος καί τρίτος πόλις , ἀλλήλων , ὡς οἴομαι , ὁ κατοίκισις ἔχω ἐν χρόνος τις μῆκος ἄπλετος , νῦν δέ δή τέταρτος τις ἐγώ οὗτος πόλις , εἰ δέ βούλομαι , ἔθνος ἥκω κατοικίζω τε ποτέ καί νῦν κατοικίζω . ἐκ ὅς ἅπας εἰ τις σύνειμι δύναμαι τίς τε καλός ἤ μή κατοικίζω , καί ποῖος νόμος σῴζω αὐτός ὁ σῴζω καί ποῖος φθείρω ὁ φθείρω , καί ἀντί ποῖος ποῖος μετατίθημι εὐδαίμων πόλις ἀπεργάζομαι ἄν , ὦ Μέγιλλος τε καί Κλεινίας , οὗτος δή πάλιν οἷος ἐκ ἀρχή ἐγώ λεκτέος , εἰ μή τις ὁ λέγω ἐγκαλέω λόγος . εἰ γοῦν , ὦ ξένος , τις ἐγώ ὑπισχνέομαι θεός ὡς , ἐάν ἐπιχειρέω ὁ δεύτερος ὁ ὁ νομοθεσία σκέψις , ὁ νῦν λέγω λόγος οὐ κακός οὐδέ ἐλαχύς ἀκούω , μακρός ἄν ἔρχομαι ἐγώ , καί ἐγώ βραχύς ἄν δοκέω ὁ νῦν πάρειμι ἡμέρα γίγνομαι . καίτοι σχεδόν γε εἰμί ὁ ἐκ θερινός εἰς ὁ χειμερινός ὁ θεός τρέπω . χρή δή οὗτος , ὡς ἔοικα , σκοπέω . πάνυ μέν οὖν . γίγνομαι δή ὁ διάνοια ἐν ὁ τότε χρόνος , ὅτε Λακεδαίμων μέν καί Ἄργος καί Μεσσήνη καί ὁ μετά οὗτος ὑποχείριος ὁ πρόγονος σύ , ὦ Μέγιλλος , ἱκανός γίγνομαι · ὁ δέ δή μετά οὗτος δοκέω αὐτός , ὡς γε λέγω ὁ ὁ μῦθος , τριχῆ ὁ στράτευμα διανέμω , τρεῖς πόλις κατοικίζω , Ἄργος , Μεσσήνη , Λακεδαίμων . πάνυ μέν οὖν . καί βασιλεύς μέν Ἄργος Τήμενος γίγνομαι , Μεσσήνη δέ Κρεσφόντης , Λακεδαίμων δέ Προκλῆς καί Εὐρυσθένης . πῶς γάρ οὐ ; καί πᾶς δή οὗτος ὄμνυμι ὁ τότε βοηθέω , ἐάν τις ὁ βασιλεία αὐτός διαφθείρω . τίς μήν ; βασιλεία δέ καταλύω , ὦ πρός Ζεύς , ἤ καί τις ἀρχή πώποτε καταλύω , μῶν ὑπό τις ἄλλος ἤ σφεῖς αὐτός ; ἤ νυνδί μέν , ὀλίγος ἔμπροσθεν οὗτος περιτυγχάνω ὁ λόγος , οὕτως οὗτος τίθημι , νῦν δέ ἐπιλανθάνομαι ; καί πῶς ;